ଆଓରି-ଭୁବନେଶ୍ବର(୨୭/୦୨) : ଭୁବନେଶ୍ୱରରେ ଆୟୋଜିତ ବିଜେପିର କମଲ୍ ଦୀପାବଳି କାର୍ଯ୍ୟକ୍ରମରେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଯୋଗ ଦେଇଥିଲେ । ଏହି ଅବସରରେ ରାଜ୍ୟ ସରକାରଙ୍କ ଅପାରଗତାକୁ ନେଇ ଟାର୍ଗେଟ କରିଥିଲେ ଧର୍ମେନ୍ଦ୍ର ପ୍ରଧାନ । ୧୯ ବର୍ଷ ଶାସନରେ ରହିବା ପରେ ମଧ୍ୟ ନବୀନ ସରକାର ମୌଳିକ ଆବଶ୍ୟକତା ପୂରଣ କରିବାରେ ବିଫଳ ହୋଇଛି । ଏଭଳି ଏକ ଅପାରଗ ସରକାରକୁ ବଦଳାଇ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ବିକାଶକୁ ଓଡିଶାକୁ ଆଣିବାକୁ ପଡିବ । ଦିଲ୍ଲୀ ଓ ଭୁବନେଶ୍ୱରରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଡବଲ ଇଞ୍ଜିନର ସରକାର ପାଇଁ ସଙ୍କଳ୍ପ ନେବାକୁ ଆହ୍ୱାନ କରିଛନ୍ତି କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।
ଆଜି ଦଳ ତରଫରୁ ପଦ୍ମ ଦିପାବଳୀ ଉତ୍ସବ ପାଳନ କରାଯାଉଛି । ନରେନ୍ଦ୍ର ମୋଦିଙ୍କୁ ଦେଶରେ ପୁନର୍ବାର ପ୍ରଧାନମନ୍ତ୍ରୀ କରିବା ପାଇଁ ଆଜି ଦୀପାବଳି ପାଳନ କରାଯାଉଛି । ଲାଭୀର୍ଥୀ ମାନେ ଦ୍ୱୀପ ଲଗାଇ ନରେନ୍ଦ୍ର ମୋଦିଙ୍କୁ ଆଶୀର୍ବାଦ କରୁଛନ୍ତି । ଏହାବ୍ୟତିତ ଆଜି ଦେଶ ପାଇଁ ଖୁସିର ଦିନ । ଆଜି ଦେଶ ଜୟ ହିନ୍ଦ୍ ସ୍ଲୋଗାନରେ ପ୍ରକମ୍ପିତ ହେଉଛି ବୋଲି କହିଥିଲେ ଧର୍ମେନ୍ଦ୍ର ।
ଶ୍ରୀ ପ୍ରଧାନ କହିଛନ୍ତି ଯେ ୨୦୧୪ ନିର୍ବାଚନରେ ଓଡିଶାରେ ଲୋକସଭା ନିର୍ବାଚନରେ ନରେନ୍ଦ୍ର ମୋଦିଙ୍କୁ ସେତେ ଆଶୀର୍ବାଦ ମିଳିନଥିଲା । ଏହା ପରେ ମଧ୍ୟ ମୋଦି ଓଡିଶାର ଭରପୂର ବିକାଶ କଲେ । ତେଣୁ ଆଗାମୀ ନିର୍ବାଚନରେ ପୁଣି ମୋଦି ସରକାର ପାଇଁ ଓଡିଶାର ଜନତା ବହୁ ସଂଖ୍ୟାରେ ଆଶିର୍ବାଦ କରନ୍ତୁ ବୋଲି ଶ୍ରୀ ପ୍ରଧାନ ଆହ୍ୱାନ କରିଥିଲେ । ପଦ୍ମ ଦିପାବଳୀରେ ଦୀପ ଲଗାଇ ପ୍ରତିଜ୍ଞା କରିବା ଯେ ଓଡିଶା ଚଳିତଥର ନରେନ୍ଦ୍ର ମୋଦିଙ୍କୁ ପ୍ରଧାନମନ୍ତ୍ରୀ କରିବା ପାଇଁ ଆଭାର ରହିବ ବୋଲି ସେ କହିଥିଲେ ।
ସେ କହିଛନ୍ତି ଯେ ୧୯ ବର୍ଷ ଶାସନ ରାଜ୍ୟରେ ବିଜୁ ଜନତା ଦଳର ନବୀନ ପଟ୍ଟନାୟକଙ୍କ ନେତୃତ୍ୱରେ ସରକାର ଚାଲିଛି । ଭୁବନେଶ୍ୱରର ମଧ୍ୟ ନିର୍ବାଚନ ମଣ୍ଡଳୀ ସବୁଠାରୁ ଗୁରୁତ୍ୱ ବହନ କରେ । ଏଠାରେ ବିଧାନସଭା, ସଚିବାଳୟ ରହିଛି । ଏହାସତ୍ୱେ ମଧ୍ୟ ଏଅଂଚଳରେ ରାସ୍ତାଘାଟ ଖାଲଖମାରେ ଭରିରହିଛି । ଅଦିନିଆ ବର୍ଷାରେ ଭୁବନେଶ୍ୱରରେ ବନ୍ୟା ହେଉଛି । ଏହା ପରେ ବି ମୁଖ୍ୟମନ୍ତ୍ରୀ ଜମି, ଘର, ନାଳ, ନର୍ଦ୍ଦମା ଦଲାଲ ମାନଙ୍କୁ ବିକ୍ରି କରିଦେଲା ପରେ ଭୁବନେଶ୍ୱରରବାସୀ ମାନେ ଖୁସି ତ ବୋଲି ପଚାରିବେ କି?
ଶ୍ରୀ ପ୍ରଧାନ କହିଛନ୍ତି ୧୯ ବର୍ଷର ଶାସନରେ ଏଠାକାର ବସ୍ତି ଅଂଚଳର ସମସ୍ତଙ୍କୁ ସ୍ଥାୟୀ ପଟ୍ଟା ମିଳିନାହିଁ, ପକ୍କା ଘର ନାହିଁ, ସମସ୍ତଙ୍କୁ ରୋଜଗାର ମିଳିନାହିଁ । ଓଡିଶାରେ ୧ କୋଟି ଲୋକଙ୍କ ଭିତରକୁ ୩୦ ଲକ୍ଷ ଲୋକଙ୍କ ପାଇଁ ଘର ନାହିଁ , ୨୦ ଲକ୍ଷ ଲୋକଙ୍କୁ ସ୍ଥାୟୀ ପଟ୍ଟା ମିଳିନାହିଁ । ମାତ୍ର ନରେନ୍ଦ୍ର ମୋଦିଙ୍କ ସରକାର ଏବେ ଗରିବ ଲୋକଙ୍କ ପାଇଁ ଘର ତିଆରି କରୁିଛନ୍ତି । ୨୦୦୯ -୧୪ ଭିତରେ ଭାରତବର୍ଷରେ ୨୫ ଲକ୍ଷ ୫୭ ହଜାର ଘର ବନିଥିଲା । ପ୍ରଧାନମନ୍ତ୍ରୀ ହେବା ପରେ ମୋଦି ୨୦୧୪ ରୁ ୧୯ ମଧ୍ୟରେ ୧ କୋଟି ୪୦ ଲକ୍ଷ ଘର ନିର୍ମାଣ କରିଛନ୍ତି । ଅନ୍ୟପଟେ ଓଡିଶାରେ ବିନା ହାତଗୁଞ୍ଜାରେ, ବିନା ସରକାରୀ ଦଳର ଚାମ୍ଚାଙ୍କ ପକେଟ ଗରମରେ ସରକାରୀ ଯୋଜନାର ସୁବିଧା ମିଳୁନାହିଁ ।
ଶ୍ରୀ ପ୍ରଧାନ କହିଛନ୍ତି ଯେ ଆଜି ରାଜ୍ୟରେ ମାଆ ଭଉଣୀମାନେ ଅସୁରକ୍ଷିତ ହୋଇପଡିଛନ୍ତି । ପିପିଲିର ଅର୍ଜୁନଗୋଦା ଗାଁରେ ଦଳିତ ଝିଅକୁ ଶାସକ ଦଳର ଗୁଣ୍ଡାମାନେ ହତ୍ୟା କଲେ । ଯେଉଁ ରାଜ୍ୟରେ ମହିଳାମାନେ ସୁରକ୍ଷିତ ନାହାନ୍ତି, ସ୍କୁଲ ପଢିବା ବେଳେ ଛୋଟ ଛୋଟ ଝିଅ ଗର୍ଭବତୀ ହୁଏ ଏବଂ ଯେଉଁ ଜାଗାରେ ରକ୍ଷକ ଭକ୍ଷକ ହୁଏ ସେହି ସରକାରକୁ ବଦଳେଇବାକୁ ସମୟ ଆସିଛି ବୋଲି ସେ କହିଥିଲେ ।
ଶ୍ରୀ ପ୍ରଧାନ କହିଛନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଦେଶରେ ତିନୋଟି କାର୍ଯ୍ୟକ୍ରମ ଗରିବ ଓ ମଧ୍ୟବିତ ପରିବାରଙ୍କ ପାଇଁ ଆରମ୍ଭ କଲେ । ଓଡିଶାରେ ଆୟୁଷ୍ମାନ ଭାରତ ଯୋଜନା ଲାଗୁ କରିନାହାନ୍ତି । ମାତ୍ର ଏଠାରେ ପୋଷ୍ଟରରେ ବିଜୁ ସ୍ୱାସ୍ଥ୍ୟ କଲ୍ୟାଣ ଯୋଜନା ଲାଗୁ ହେଲା । ସ୍ୱାମୀ ପଛେ ମରୁ, କିନ୍ତୁ ସଉତୁଣି ବିଧବା ହେବା ଦରକାର ନ୍ୟାୟରେ ମୁଖ୍ୟମନ୍ତ୍ରୀ ନରେନ୍ଦ୍ର ମୋଦିଙ୍କ ଲୋକପ୍ରିୟତା ରୋକିବାକୁ ଚାହୁଁଛନ୍ତି । ସେଥିପାଇଁ ଆୟୁଷ୍ମାନ ଭାରତ ଯୋଜନା, ପ୍ରଧାନମନ୍ତ୍ରୀ ଶ୍ରମୟୋଗୀ ଯୋଜନା କାର୍ଯ୍ୟକାରୀ କରିନଥିବା ବେଳେ ପିଏମ୍ କିଷାନ ଯୋଜନା ପାଇଁ ମଧ୍ୟ ସହଯୋଗ କରୁନାହାଁନ୍ତି ।
କାଳିଆ ଛାତ୍ରବୃତି ଯୋଜନା କରିବା ବେଳେ ଚାଷ କରୁଥିବା ଚଷା, ଖଣ୍ଡାୟତ, କୁଲତା, ଗୋପାଳ, କୁମ୍ଭାର, ମହନ୍ତ, ବାରିକ ଆଦି ଅନ୍ୟାନ୍ୟ ପଛୁଆ ଜାତିଙ୍କୁ ସେମାନଙ୍କର ସାମ୍ବିଧାନିକ ଅଧିକାର ପାଠପଢା ଓ ଚାକିରିରେ ସ୍ଥାନ ସଂରକ୍ଷଣ ସୁବିଧା ମିଳୁନି କାହିଁକି ବୋଲି ସେ ପ୍ରଶ୍ନ କରିଛନ୍ତି । ସେହିପରି ସାଧାରଣ ବର୍ଗର ଆର୍ଥିକ ପଛୁଆ ଲୋକମାନଙ୍କୁ କେନ୍ଦ୍ରୀୟ ଯୋଜନା ଆଧାରରେ ସଂରକ୍ଷଣ ବ୍ୟବସ୍ଥା ଲାଗୁ କରିବାକୁ ରାଜ୍ୟ ସରକାର କାହିଁକି ଉଦ୍ୟମ କରୁନାହିଁ ବୋଲି ଶ୍ରୀ ପ୍ରଧାନ କହିଛନ୍ତି ।
Save my name, email, and website in this browser for the next time I comment.
N-31/5, Rajpur Extension,
Hargovind Enclave, Chhatarpur,
Aajira Odisha is an active all sorts ground level social services in nationwide from last 3 years. Registered in Delhi but it's wings spread all over the country with state wise full time volunteer. Aajira Odisha started publishing daily news in it's website from all major category from Political to spiritual factors. Our new current website officially launched at Indian Institute of Mass Communication, New Delhi on 21st. April. 2018. Aajira Odisha has been associated with many organization and events as media partner in Delhi NCR.
